Tallinna Jaani kiriku (Vabaduse väljak 1) lõunasaalis on avatud nimeka soome tekstiilikunstniku, professor Päikki Priha näitus «Seitse teerada».  Näitus tutvustab kirikutekstiilide kavandamist ja teostamist alates ideest kuni valmis esemeteni. Kirikutekstiilid on tellimustööd, millest kavandajale jääb vaid kavand ja teostajaile laekatäis tööproove täis otsimist, kõrvaleheitmist ja leidmist. Mõni neist katsetustest hakkab elama oma elu.